***ԱՄՓՈՓԱԹԵՐԹ***

***«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ՄԱՅԻՍԻ 2-Ի N 618 - Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ***

|  |  |  |
| --- | --- | --- |
| 1. ***ՀՀ էկոնոմիկայի նախարարություն*** | | ***19.08.2024թ.*** |
| ***N 01/16702-2024*** |
| 1. Դիտողություններ և առաջարկություններ չկան | **Ընդունվել է** | |
| 1. ***ՀՀ ֆինանսների նախարարություն*** | | ***26.08.2024թ.*** |
| ***N* 01/34-3/18028-2024** |
| 1. Դիտողություններ և առաջարկություններ չկան | **Ընդունվել է** | |
| 1. ***ՀՀ արդարադատության նախարարություն*** | | ***27.08.2024թ.*** |
| ***N* //33974-2024** |
| 1. «Հայաստանի Հանրապետության կառավարության 2024 թվականի մայիսի 2-ի N 618- Ա որոշման (այսուհետ՝ Որոշում) մեջ փոփոխություն կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը՝  Նախագծի 1-ին կետով նախատեսվում է Որոշման 9-րդ կետի 3-րդ ենթակետում «մեկամսյա» բառը փոխարինել «եռամսյա» բառով, ինչի արդյունքում՝ *հիմնադրամի հոգաբարձուների խորհրդի կազմը ներկայացվելու է Հայաստանի Հանրապետության վարչապետի հաստատմանը հիմնադրամի պետական գրանցումից հետո* ***եռամսյա ժամկետում՝******մեկամսյա ժամկետի փոխարեն:***  Վերոնշյալով պայմանավորված՝ անհրաժեշտ ենք համարում մեջբերել «Հիմնադրամների մասին» օրենքի 13-րդ հոդվածի 4-րդ մասը, որի համաձայն՝ ***Հիմնադրամի պետական գրանցումից հետո եռամսյա ժամկետում ձևավորվում է հոգաբարձուների խորհուրդը:***  Պայմանավորված այն հանգամանքով, որ «Հիմնադրամների մասին» օրենքի 13-րդ հոդվածի 4-րդ մասի համաձայն՝ հոգաբարձուների խորհուրդը ձևավորվում է երեք ամսվա ընթացքում, իսկ Նախագծով նախատեսվում է սահմանել եռամսյա ժամկետ հոգաբարձուների խորհրդի կազմը վարչապետի հաստատմանը ներկայացնելու համար՝ հայտնում ենք, որ կատարվող փոփոխությունը կարող է հանգեցնել «Հիմնադրամների մասին» օրենքի վերոնշյալ կետով նախատեսված՝ հոգաբարձուների խորհրդի ձևավորման **ժամկետի խախտման**:  Վերոնշյալից ելնելով գտնում ենք, որ հոգաբարձուների խորհրդի կազմը հիմնադրամի պետական գրանցումից հետո եռամսյա ժամկետում Հայաստանի Հանրապետության վարչապետի հաստատմանը ներկայացնելու կարգավորման նախատեսումը խնդրահարույց է: | **Ընդունվել է**  Որոշման նախագծով՝ եռամսյա ժամկետում նախատեսվում է իրականացնել անհրաժեշտ գործընթացները, մասնավորապես՝ մրցութային կարգով ընտրել Հոգաբարձուների խորհրդի կազմը և ներկայացնել ՀՀ վարչապետի աշխատակազմ: Տվյալ ընթացակարգի համար «Հիմնադրամների մասին» օրենքից բացի հիմք է հանդիսանում նաև «Կինեմատոգրաֆիայի մասին» օրենքի 8-րդ հոդվածի, 1-ին մասի 11-րդ կետը: | |
| 1. ***ՀՀ Վարչապետի աշխատակազմի սոցիալական հարցերի վարչություն*** | | ***11.09.2024թ.*** |
| ***№ 02/11.3/31258-2024*** |
| 1. Նախագծի հիմնավորման համաձայն նախագծի ընդունման անհրաժեշտությունը պայմանավորված է «Կինեմատոգրաֆիայի մասին» ՀՀ 2021 թվականի հունիսի 30-ի ՀՕ-302-Ն օրենքի կիրարկումն ապահովելու, կառավարման արդյունավետության բարձրացման, կինեմատոգրաֆիայի ոլորտում Կառավարության, լիազորած պետական կառավարման մարմնի, կինեմատոգրաֆիայի ազգային մարմնի իրավունքների և պարտականությունների հստակեցման, Հայաստանի կինոյի հիմնադրամի հոգաբարձուների խորհրդի ձևավորման գործընթացը՝ «Կինեմատոգրաֆիայի մասին» և «Հիմնադրամների մասին» օրենքներին համապատասխանեցնելու հանգամանքներով: Այդ կապակցությամբ առաջարկում ենք նախագծի հիմնավորման մեջ ներառել միայն նախագծի բովանդակությանը վերաբերելի փաստարկներ, քանի որ, մեր կարծիքով, անհասկանալի է, թե «....*կառավարման արդյունավետության բարձրացումը, կինեմատոգրաֆիայի ոլորտում Հայաստանի Հանրապետության կառավարության, լիազորած պետական կառավարման մարմնի, կինեմատոգրաֆիայի ազգային մարմնի իրավունքների և պարտականությունների հստակեցումը....*» ինչ առնչություն ունեն Հայաստանի կինոյի հիմնադրամի հոգաբարձուների խորհրդի ***ձևավորման*** գործընթացի հետ։ Բացի այդ, «Հիմնադրամների մասին» օրենքի 13-րդ հոդվածի 4-րդ մասի համաձայն հիմնադրամի պետական գրանցումից հետո *եռամսյա ժամկետում ձևավորվում է հոգաբարձուների խորհուրդը*, միաժամանակ՝ ՀՀ կառավարության 2024 թվականի մայիսի 2-ի N 618-Ա որոշման (այսուհետ՝ որոշում) 9-րդ կետի 3-րդ ենթակետով կրթության, գիտության, մշակույթի և սպորտի նախարարին հանձնարարվում է հիմնադրամի պետական գրանցումից հետո մեկամսյա ժամկետում վարչապետի հաստատմանը ներկայացնել հիմնադրամի հոգաբարձուների խորհրդի կազմը: Կարծում ենք, որ որոշմամբ սահմանված մեկամսյա ժամկետը չի հակասում «Հիմնադրամների մասին» օրենքով նախատեսված եռամսյա ժամկետում հոգաբարձուների խորհուրդ ձևավորելու պահանջին, հետևաբար նախագծի հիմնավորման մեջ տեղ գտած «Հիմնադրամների մասին» օրենքին անհամապատասխանությունը վերացնելու վերաբերյալ փաստարկը, մեր կարծիքով, հիմնավոր չի կարող դիտվել։ Ինչ վերաբերում է նախագծի հիմնավորման մեջ տեղ գտած «Կինեմատոգրաֆիայի մասին» օրենքին առկա հակասությունը վերացնելու փաստարկին, և որոշմամբ նախատեսված ժամկետի փոփոխությունը «Կինեմատոգրաֆիայի մասին» օրենքի 8-րդ հոդվածի 1-ին մասի 11-րդ և 12-րդ կետերի (որոնց համաձայն Նախարարությունը լիազորված է հաստատելու Կինեմատոգրաֆիայի ազգային մարմնի հոգաբարձուների խորհրդի անդամների (այդ թվում՝ կինեմատոգրաֆիայի ոլորտի մասնագետների) և ազգային մարմնի գործադիր տնօրենի ընտրության կարգն ու գնահատման չափանիշները), կատարմամբ պայմանավորելու հանգամանքին, ապա առաջարկում ենք ի նկատի ունենալ, որ «Կինեմատոգրաֆիայի մասին» օրենքի 28-րդ հոդվածի 5-րդ մասի համաձայն «Կինեմատոգրաֆիայի մասին» օրենքով նախատեսված Կառավարության որոշումներն ու այլ նորմատիվ իրավական ակտերն ընդունվում են «Կինեմատոգրաֆիայի մասին» օրենքն ուժի մեջ մտնելուց հետո՝ վեց ամսվա ընթացքում:  Հաշվի առնելով վերոգրյալը, կարծում ենք, որ նախագծի ընդունումը լրացուցիչ հիմնավորման կարիք ունի։ Բացի այդ, առաջարկում ենք նախագծի հիմնավորման մեջ ներառել տեղեկատվություն առ այն, թե ինչու՞ է որոշման մեջ նախատեսվել մեկամսյա ժամկետ (հաշվի առնելով որ որոշման նախագիծը ևս մշակվել է ԿԳՄՍ նախարարության կողմից) և այժմ առաջարկվում է փոփոխել սահմանված ժամկետը։ | **Ընդունվել է**  Հիմնավորումը խմբագրվել է | |
| 2. Նախագծի հիմնավորման մեջ առկա է արդեն իսկ ժամանակավրեպ տեղեկատվություն Մասնավորապես՝ նախագծի հիմնավորման համաձայն հոգաբարձուների խորհրդի ձևավորման աշխատանքները սերտորեն փոխկապակցված են «Կինեմատոգրաֆիայի մասին» օրենքի 8-րդ հոդվածի 1-ին մասի 11-րդ և 12-րդ կետերի հետ, որով Նախարարությունը լիազորված է հաստատելու Կինեմատոգրաֆիայի ազգային մարմնի հոգաբարձուների խորհրդի անդամների (այդ թվում՝ կինեմատոգրաֆիայի ոլորտի մասնագետների) և ազգային մարմնի գործադիր տնօրենի ընտրության կարգն ու գնահատման չափանիշները: Տվյալ նախագիծը շրջանառվել է՝ կարծիքների հավաքագրման նպատակով և ներկայում տեղադրված է ՀՀ արդարադատության նախարարության Իրավական ակտերի նախագծերի հրապարակման միասնական կայքում: *Նախագծի հանրային քննարկման ավարտը նախատեսված է ս.թ. օգոստոսի 14-ին:* | **Ընդունվել է**  Հիմնավորումը խմբագրվել է | |