**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2024 ԹՎԱԿԱՆԻ ՄԱՅԻՍԻ 2-Ի N 618 - Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»**

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

1. **Իրավական ակտի ընդունման անհրաժեշտությունը**

«Հայաստանի Հանրապետության կառավարության 2024 թվականի մայիսի 2-ի N 618 - Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման անհրաժեշտությունը պայմանավորված է «Կինեմատոգրաֆիայի մասին» օրենքի 8-րդ հոդվածի 1-ին մասի 11-րդ և 12-րդ կետերի կատարումն ապահովելու հանգամանքով, որի հետ կապված է Հայաստանի Հանրապետության կառավարության 2024 թվականի մայիսի 2-ի N 618 - Ա որոշման 9-րդ կետի 3-րդ ենթակետի հանձնարարականի կատարումը:

1. **Ընթացիկ իրավիճակը և խնդիրները.**

2024 թվականի մայիսի 2-ից ՀՀ կրթության, գիտության, մշակույթի և սպորտի նախարարությունում մեկնարկել են «Հայաստանի ազգային կինոկենտրոն» պետական ոչ առևտրային կազմակերպությունը Հայաստանի կինոյի հիմնադրամի (այսուհետ՝ Հիմնադրամ) վերակազմավորելու աշխատանքները: Սահմանված ժամկետների համաձայն 2024 թվականի հուլիսի 15-ին Հիմնադրամը գրանցվել է ՀՀ իրավաբանական անձանց պետական ռեգիստրում: Գրանցման պահից մեկնարկել են ՀՀ կառավարության 2024 թվականի մայիսի 2-ի N 618 - Ա որոշման 9-րդ կետի 3-րդ ենթակետով պահանջվող գործընթացները, սակայն աշխատանքային քննարկումների արդյունքում անհրաժեշտություն է առաջացել լրամշակել «Կինեմատոգրաֆիայի ազգային մարմնի հոգաբարձուների խորհրդի անդամների, կինեմատոգրաֆիայի ոլորտի մասնագետների և կինեմատոգրաֆիայի ազգային մարմնի գործադիր տնօրենի ընտրության կարգն ու գնահատման չափանիշները հաստատելու մասին» Հայաստանի Հանրապետության կրթության, գիտության, մշակույթի և սպորտի նախարարի հրամանի նախագիծը, որի մշակման աշխատանքները գրեթե ամփոփման փուլում էին, այնուհետև նախագիծը շրջանառվել է՝ կարծիքների հավաքագրման նպատակով: ՀՀ արդարադատության նախարարության Իրավական ակտերի նախագծերի հրապարակման միասնական կայքում Նախագծի հանրային քննարկումն ավարտվել է 2024 թվականի սեպտեմբերի 2-ին և համապատասխան տեղեկանքը գեներացվել է 2024 թվականի սեպտեմբերի 3-ին: Միաժամանակ, իրականացվել են լրացուցիչ քննարկումներ Հայաստանի կինոյի հիմնադրամի և ոլորտի մասնագետների հետ՝ Նախագծի մաս հանդիսացող կինեմատոգրաֆիայի ոլորտի մասնագետների գնահատման չափանիշների վերաբերյալ, որով պայմանավորված Նախագծի մշակման աշխատանքների համար պահանջվել է նախատեսվածից ավելի երկար ժամանակ:

Հաշվի առնելով այն հանգամանքը, որ Հայաստանի Հանրապետության կառավարության 2024 թվականի մայիսի 2-ի N 618 - Ա որոշման 9-րդ կետի 3-րդ ենթակետով սահմանված ժամկետի փոփոխությունը չի հակասում «Հիմնադրամների մասին» օրենքի 13-րդ հոդվածի 4-րդ մասի պահանջներին, ակնկալում ենք ՀՀ կառավարության կողմից Որոշման նախագծի ընդունումը, որի դեպքում հնարավոր կլինի «Կինեմատոգրաֆիայի մասին» օրենքի 8-րդ հոդվածի 1-ին մասի 11-րդ և 12-րդ կետերի պատշաճ կատարումը, որից հետո՝ Հայաստանի Հանրապետության կառավարության 2024 թվականի մայիսի 2-ի N 618 - Ա որոշման 9-րդ կետի 3-րդ ենթակետի հանձնարարականի կատարումը՝ ժամկետում:

1. **Կարգավորման նպատակը և բնույթը.**

Որոշման նախագծով նախատեսվում է Հայաստանի Հանրապետության կառավարության 2024 թվականի մայիսի 2-ի N 618 - Ա որոշման 9-րդ կետի 3-րդ ենթակետի հանձնարարականի կատարման ժամկետի փոփոխում՝ «Հիմնադրամների մասին» օրենքի 13-րդ հոդվածի 4-րդ մասով սահմանված ժամկետի սահմաններում: Նպատակ է հետևում այդ ընթացքում «Կինեմատոգրաֆիայի մասին» օրենքի 8-րդ հոդվածի 1-ին մասի 11-րդ և 12-րդ կետերից բխող գործընթացներն ամբողջական ապահովել, որից հետո՝ սահմանված ժամկետում, պատշաճորեն իրականացնել ՀՀ կառավարության վերը նշված որոշման պահանջը՝ Հիմնադրամի հոգաբարձուների խորհրդի կազմը Հայաստանի Հանրապետության վարչապետի հաստատմանը ներկայացնելու մասով:

1. **Նախագծի մշակման գործընթացում ներգրավված ինստիտուտները և անձինք.**

Իրավական ակտի նախագիծը մշակվել է Հայաստանի Հանրա­պե­տության կրթության, գիտության, մշակույթի և սպորտի նախարարության մասնագետների կողմից:

1. **Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության կառավարության 2024 թվականի մայիսի 2-ի N 618 - Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախսերի և եկամուտների ավելացումներ կամ նվազեցումներ չեն նախատեսվում:

1. **Իրավական ակտի կիրարկման դեպքում ակնկալվող արդյունքը.**

«Հայաստանի Հանրապետության կառավարության 2024 թվականի մայիսի 2-ի N 618 - Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունման արդյունքում ՀՀ կրթության, գիտության, մշակույթի և սպորտի նախարարությունը «Կինեմատոգրաֆիայի մասին» օրենքի պահանջներին համապատասխան կիրականացնի Հիմնադրամի հոգաբարձուների խորհրդի անդամների և գործադիր տնօրենի ընտրության կարգի և գնահատման չափանիշների հաստատման գործընթացը, հաջորդիվ՝ կկազմակերպվեն հոգաբարձուների խորհրդի անդամների հայտագրման և ընտրության գործընթացները: Խորհրդի կազմը հաստատելուց հետո կկազմակերպվի Հիմնադրամի տնօրենի մրցույթը:

1. **Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**
2. Այլ իրավական ակտերում փոփոխությունների և/կամ լրացումների անհրաժեշ­տու­թյունը

Չի առաջացնում:

2. Միջազգային պայմանագրերով ստանձնած պարտավորությունների հետ համա­պա­տասխանությունը.

Համապատասխանում է:

1. **«Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ».**

«Հայաստանի Հանրապետության կառավարության 2024 թվականի մայիսի 2-ի N 618 - Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագիծը բխում է ՀՀ կառավարության 2021թ. օգոստոսի 18-ի N 1363-Ա որոշմամբ հաստատված ՀՀ կառավարության 2021-2026 թվականների ծրագրի 4-րդ գլխի 4.9 բաժնում ամրագրված բարեփոխումների հետևյալ ուղղություններից՝ ֆինանսական միջոցների և մասնագիտական ռեսուրսների կենտրոնացումը, պետություն-մասնավոր համագործակցության ընդլայնմանն ուղղված փոխշահավետ մեխանիզմների խթանումը, իրավական, սոցիալ-տնտեսական կարգավիճակի և հարաբերությունների հստակեցումը, ստեղծարար, տաղանդավոր անհատ արվեստագետների համար բարենպաստ միջավայրի ձևավորումը, մշակույթի ոլորտի կադրերի պատրաստումը, վերապատրաստումը, համակարգի կատարելագործումը:

1. **Այլ տեղեկություններ.**

Չկան: